OpenLLM-France/wikimedia huggingface dataset:
# Hanne Hogness

Hanne Hogness (Trondheim, 16 de febrer de 1967) és una exjugadora d'handbol noruega que va competir durant les dècades de 1980 i 1990.
El 1988 va prendre part en els Jocs Olímpics de Seül, on guanyà la medalla de plata en la competició d'handbol. Quatre anys més tard, als Jocs de Barcelona, revalidà la medalla de plata. En el seu palmarès també destaca una medalla de bronze al campionat del món d'handbol de 1986. Entre 1986 i 1994 jugà un total de 186 partits i marcà 378 gols amb la selecció nacional.
A nivell de clubs jugà al Sverresborg IF.

## Referències

* 1 2 «Hanne Hogness Olympic Results». sports-reference.com. Arxivat de l'original el 17 d'abril 2020. [Consulta: 8 desembre 2019].
* ↑ Women Handball World Championship 1986 Netherlands - 04-14.12 Champion Soviet Union a todor66.com
* ↑ «Hanne Hogness» (en noruec). www.handball.no. [Consulta: 8 desembre 2019].
# Mausoleu de Humayun

El mausoleu d'Humayun està situat a Nova Delhi (Índia), a la barriada de Nizamuddin, al sud del Delhi vell i en una zona on hi ha altres construccions del mateix tipus.
Es tracta de la tomba del segon emperador mogol, Humayun (1508-1556, que va regnar des del 1530 fins a la data de la seva mort accidental). Era fill de Baber, el fundador de la dinastia i descendent de Genguis Kan.
La construcció de la tomba va començar el 1562 per desig de la vídua Hamida Begum. Hom desconeix l'arquitecte encarregat d'aixecar l'obra, potser Sayyed Mahoma i el seu pare Mirak Ghiyathuddin; el que és segur és que estava influenciat per l'arquitectura persa. La construcció va acabar el 1570.
L'edifici on es troba la tomba centra un ampli espai enjardinat, gairebé quadrat i tancat per un mur amb portes d'accés monumentals, una al centre de cada costat i orientades als quatre punts cardinals. Està bastit amb pedra sorrenca roja, combinada amb marbre blanc.
L'edifici central s'aixeca sobre un podi. Té planta octogonal i està envoltat de quatre estances secundàries que contenen altres enterraments de l'època. Aquestes estances tenen encara d'altres de més petites. Està cobert per una doble cúpula: a l'exterior, una amb forma bulbosa de marbre blanc i al seu interior una segona d'esfèrica, tot i que lleugerament ultrapassada; entre les dues hi ha un ampli espai buit. Exteriorment, l'edifici presenta a cada costat, i entre els cossos auxiliars situats als vèrtexs, uns grans iwans d'entrada.
Tot i la clara influència persa, els cossos auxiliars estan rematats pels característics chattri hindús (uns templets amb cúpula suportada per columnetes). També cal esmentar que aquesta construcció és un clar precedent del Taj Mahal, aixecat amb posterioritat.
Aquest monument fou declarat Patrimoni de la Humanitat el 1993.
* Entrada al recinte
* Sala principal del mausoleu
* Sala auxiliar

## Bibliografia

* Ernst J. Grube i altres. Architecture of the Islamic World. Thames and Hudson. Londres, 1995 ISBN 0-500-27847-4.

## Enllaços externs

* (anglès) Restauració dels jardins Arxivat 2004-12-04 a Wayback Machine..
* (anglès) Tomba d'Humayun Arxivat 2008-03-08 a Wayback Machine..
# Eva Terčelj

Eva Terčelj (Ljubljana, 21 de gener de 1992) és una esportista eslovena que va competir en piragüisme en la modalitat d'eslalon, guanyadora de dues medalles de bronze al Campionat Mundial de Piragüisme en Eslalon, en els anys 2010 i 2013.

## Palmarès internacional

Campionat Mundial :
| Any | Lloc | Medalla | Competició |
| 2010 | Ljubljana ( Eslovènia) | 3 | K1 per equips |
| 2013 | Praga ( Txèquia) | 3 | K1 per equips |

## Referències

* ↑ «Eva Terčelj» Arxivat 2012-12-15 a Wayback Machine. en Sports-reference.com (SR/Olympic Sports) (anglès)
* ↑ «Eva Terčelj» en Canoeresults.eu (anglès)

## Enllaços externs

* 2010 ICF Canoe Slalom World Championships 11 September 2010 K-1 women's team final results. – accessed 11 September 2010.
# Primera guerra etíop-somali

La primera guerra etíop-somali fou un conflicte armat entre Etiòpia i Somàlia, que es va lliurar principalment el 1964.
El 1963 el líder oromo Waqo Gutu, fundador de les Forces Unides d'Alliberament d'Oròmia va iniciar la lluita que es va estendre per les àrees oromo i somalis (Elkere) a la província etíop de Bale. L'anomenada revolta de Bale tenia un rerefons de revolta de camperols i classista, reclamant terra i protestant contra les taxes, i també religiós de musulmans contra cristians. La revolta va durar de fet fins al 1969 i va rebre inicialment el suport de Somàlia.
El febrer de 1964 les forces etíops i somalis es van enfrontar a la frontera entre els dos estats. L'Organització per a la Unitat Africana va intervenir i es va reunir el consell de ministres a Dar es Salaam; el Sudan va fer de mediador, i es va acordar una treva i l'obertura de negociacions directes, però el març la lluita es va reprendre. De nou Sudan va actuar i es va signar a Khartum un alto el foc que havia d'entrar en vigor l'1 d'abril; el 31 de març l'aviació etíop encara va bombardejar Hargeisa. Després de l'1 d'abril la treva fou respectada. L'acord incloïa una zona desmilitaritzada i la retirada de les respectives forces militars a 15 km de la frontera.
Més tard el primer ministre de Somàlia Muhammad Haji Ibrahim Egal, nomenat el 15 de juliol de 1967, va abandonar el suport a la revolta per centrar el país en el desenvolupament econòmic. Al final del 1969 els rebels es van començar a rendir. Waqo Gutu fou rodejat amb 20 homes per l'exèrcit etíop a Arana, i es va entregar (febrer de 1970). Els darrers rebels van deixar la lluita en la resta de l'any i començaments del 1971.

## Vegeu també

* Segona guerra etíop-somali

## Referències

* ↑ Gebru Tareke, Ethiopia: Power and Protest: Peasant Revolts in the Twentieth Century. Cambridge: Cambridge Press, 1991.
* ↑ Enciclopèdia Espasa, apèndix 1963-1964, pàgina 1103
* ↑ Paul B. Henze Layers of Time: A History of Ethiopia (Nova York: Palgrave, 2000), pp. 263f.
# Aldo Zadrima

Aldo Zadrima (Tirana, 15 de gener de 1948) és un jugador d'escacs albanès.
A la llista d'Elo de la FIDE de l'octubre de 2015, hi tenia un Elo de 2255 punts, cosa que en feia el jugador número 9 (en actiu) d'Albània. El seu màxim Elo va ser de 2270 punts, a la llista del gener de 1995.

## Resultats destacats en competició

El 1994 fou campió absolut d'Albània.

### Participació en olimpíades d'escacs

Zadrima ha participat, representant Albània, en cinc Olimpíades d'escacs entre els anys 1980 i 2002 (un cop com a 1r tauler), amb un resultat de (+12 =11 –17), per un 43,8% de la puntuació. El seu millor resultat el va fer a les Olimpíada del 1984 en puntuar 7½ de 12 (+4 =7 -1), amb el 62,5% de la puntuació i una performance de 2398.

## Notes i referències

* 1 2 «Fitxa de Aldo Zadrima». chessgames.com. [Consulta: 26 octubre 2015].
* ↑ «Fitxa de Aldo Zadrima». Arxivat de l'original el 29-06-2016. [Consulta: 26 octubre 2015].
* ↑ «"Rànquing d'escaquistes per federació: Albània"» (en anglès). lloc web de la FIDE. [Consulta: 26 octubre 2015].
* ↑ Posició al rànquing mundial i evolució Elo de Aldo Zadrima «benoni.de». Arxivat de l'original el 2016-08-08. [Consulta: 26 octubre 2015]. (alemany)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Miklós Sárkány

Miklós Sárkány (Budapest, 15 d'agost de 1908 - Viena, 20 de desembre de 1998) va ser un waterpolista i entrenador hongarès que va competir durant les dècades de 1920, 1930 i 1940.
El 1932 va prendre part en els Jocs Olímpics de Los Angeles, on va guanyar la medalla d'or en la competició de waterpolo, una medalla que revalidà als Jocs de Berlín de 1936. En el seu palmarès també destaquen tres campionats d'Europa (1931, 1934 i 1938) i tres lligues hongareses de waterpolo (929, 1939 i 1941).
Entre 1945 i 1947 va entrenar a l'equip nacional hongarès i fins al 1958 ho va fer del Újpesti TE Budapest, equip amb el què guanyà cinc lligues hongareses (1948, 1950-52, 1955). El 1958 emigrà a Alemanya i fou entrenador de la RFA entre 1968 i 1973.

## Referències

* 1 2 3 «Miklós Sárkány Olympic Results». sports-reference.com. Arxivat de l'original el 16 de desembre 2012. [Consulta: 25 novembre 2018].
* ↑ Wasserball - Europameisterschaften (Herren) a sport-komplett.de
# Partit Radical Demòcrata

El Partit Radical Demòcrata va ser un partit polític de la Segona República Espanyola, d'ideologia republicana i radical, el líder del qual va ser Diego Martínez Barrio.

## Història

Es va fundar el 16 de maig de 1934 en el si del Partit Radical d'Alejandro Lerroux, per divergències entre diferents diputats radicals, pel que fa a la política seguida pel partit, en coalició amb els grups de dretes, després de les eleccions de 1933.
La minoria parlamentària va quedar constituïda pels diputats radicals: Antonio Lara Zárate, Manuel Torres Campañá, Manuel Blasco Garzón, Ramón González Sicília, Manuel Mateos Silva, José González Fernández de Labandera, Eduardo Frapollí, Matías Seguí, José García Ramos, José Miñones, Luis Fábregas, Fulgencio Díez Pastor, José García-Berlanga Pardo, Faustino Valentín, Álvaro Pascual-Leone Forner, Elidio Alonso i Diego Martínez Barrio.
A aquest grup es van unir els diputats Hermenegildo Casas Jiménez i Adolfo Moreno Rodríguez, procedents del Partit Socialista Obrer Espanyol, i Luis Recasens Siches, del Partit Republicà Conservador, així com Pedro Rico López, alcalde de Madrid.
Al setembre de 1934, s'agrupa amb l'ala dreta dels radical-socialistes, liderada per Félix Gordón Ordás per constituir Unió Republicana, partit que va participar en les eleccions de febrer de 1936 formant part del Front Popular.

## Referències

* ↑ Memorias de Diego Martínez Barrios. Editorial Planeta. 1983, pag. 228 ISBN 84-320-5690-1
# Hanns Aderhold

Hanns Aderhold (Osnabrück, 13 de maig de 1919 - Wellinghofen, 4 d'agost de 1987) fou un saltador alemany que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on fou onzè en la prova del trampolí de 3 metres del programa de salts.
En el seu palmarès destaca una medalla d'or en la prova de trampolí de 3 metres del Campionat d'Europa de natació de 1950. També guanyà el campionat alemany de trampolí en sis vegades, 1941, 1942, 1943, 1950, 1951 i 1952.

## Referències

* ↑ Hanns Aderhold a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
* ↑ «Wasserspringen - Europameisterschaften (Herren - Teil 2):». [Consulta: 7 agost 2020].
# Draft de l'NBA del 1982

El Draft de l'NBA de 1982 es va celebrar el dia 29 de juny al Madison Square Garden de Nova York.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | James Worthy | Estats Units | Los Angeles Lakers | North Carolina |
| 2 | Terry Cummings | Estats Units | San Diego Clippers | DePaul |
| 3 | Dominique Wilkins | Estats Units | Utah Jazz | Georgia |
| 4 | Bill Garnett | Estats Units | Dallas Mavericks | Wyoming |
| 5 | LaSalle Thompson | Estats Units | Kansas City Kings | Texas |
| 6 | Trent Tucker | Estats Units | New York Knicks | Minnesota |
| 7 | Quintin Dailey | Estats Units | Chicago Bulls | San Francisco |
| 8 | Clark Kellogg | Estats Units | Indiana Pacers | Ohio State |
| 9 | Cliff Levingston | Estats Units | Detroit Pistons | Wichita State |
| 10 | Keith Edmonson | Estats Units | Atlanta Hawks | Purdue |
| 11 | Lafayette Lever | Estats Units | Portland Trail Blazers | Arizona State |
| 12 | John Bagley | Estats Units | Cleveland Cavaliers | Boston College |
| 13 | Eric Floyd | Estats Units | New Jersey Nets | Georgetown |
| 14 | Lester Conner | Estats Units | Golden State Warriors | Oregon State |
| 15 | David Thirdkill | Estats Units | Phoenix Suns | Bradley |
| 16 | Terry Teagle | Estats Units | Houston Rockets | Baylor |
| 17 | Brook Steppe | Estats Units | Kansas City Kings | Georgia Tech |
| 18 | Ricky Pierce | Estats Units | Detroit Pistons | Rice |
| 19 | Rob Williams | Estats Units | Denver Nuggets | Houston |
| 20 | Paul Pressey | Estats Units | Milwaukee Bucks | Tulsa |
| 21 | Eddie Phillips | Estats Units | Nova Jersey | Alabama |
| 22 | Mark McNamara | Estats Units | Philadelphia 76ers | California |
| 23 | Darren Tillis | Estats Units | Boston Celtics | Cleveland State |

## Jugadors destacats no escollits en 1a ronda

| Posicó | Jugador | Nacionalitat | Equip de l'NBA | Origen (Universitat/club) |
| 31 | Rod Higgins | Estats Units | Chicago Bulls | Fresno State |
| 35 | Derek Smith | Estats Units | Golden State Warriors | Louisville |
| 48 | Craig Hodges | Estats Units | San Diego Clippers | Long Beach State |
| 63 | Chuck Nevitt | Estats Units | Houston Rockets | North Carolina State |
| 72 | Mark Eaton | Estats Units | Utah Jazz | UCLA |
# Phil Edwards (atleta)

Philip Edwards, conegut com a Phil Edwards, (Georgetown, Guyana 1907 - Mont-real, Canadà 1971) fou un atleta canadenc, especialista en curses de mig fons i guanyador de cinc medalles olímpiques.

## Biografia

Va néixer el 13 de setembre de 1907 a la ciutat de Georgetown, població que en aquells moments formava part de la Guyana Britànica (Imperi Britànic) i que avui dia és la capital de la Guyana. L'any 1926 s'establí a Nova York (Estats Units), on estudià a la Universitat de Nova York. Morí el 5 de setembre de 1971 a la seva residència de Mont-real, població situada a la regió del Quebec.

## Carrera esportiva

El 1927 inicià la competició activa gràcies a Melville Marks Robinson, fundador dels Jocs de l'Imperi Britànic (actuals Jocs de la Commonwealth) i el 1928 participà, en nom del Canadà, en els Jocs Olímpics d'Estiu de 1928 realitzats a Amsterdam (Països Baixos), on va aconseguir guanyar la medalla de bronze en la prova dels relleus 4x400 metres. En aquesta mateixos Jocs participà en els 400 metres llisos, on fou eliminat a semifinals, i en els 800 metres, on finalitzà en quarta posició.
En els Jocs Olímpics d'Estiu de 1932 realitzats a Los Angeles (Estats Units) aconseguí novament una medalla de bronze en la prova dels relleus 4x400 metres, així com en la prova dels 800 m. i 1.500 metres.
El 1934 participà en els Jocs de l'Imperi Britànic celebrats a Londres (Regne Unit), on va aconseguir guanyar la medalla d'or en la prova de 880 iardes (800 metres).
En els Jocs Olímpics d'Estiu de 1936 realitzats a Berlín (Alemanya nazi), els seus tercer Jocs, aconseguí una nova medalla de bronze en els 800 metres, i finalitzà quart en els relleus 4x400 m. i cinquè en els 1.500 metres.
Va ser inclòs al Panteó dels Esports Canadencs.

## Referències

* ↑ «Phil Edwards» (en anglès). [Consulta: 3 novembre 2024].
* 1 2 3 4 5 «Olympedia – Phil Edwards». [Consulta: 3 novembre 2024].
* ↑ Zukerman, Earl (30 May 2013) McGill Olympian Phil Edwards gets call from Athletics Canada Hall of Fame. rseq.ca
* ↑ PHIL EDWARDS Arxivat 2014-10-07 a Wayback Machine.. sportshall.ca
# Projecte MKDELTA

El Projecte MKDELTA o MKPLUSULTRA, igual que el seu successor, el Projecte MKUltra, va ser una operació de control mental ideada i realitzada, efectivament, per la CIA. Actualment, el Projecte MKDELTA té la seu a Langley, a Virgínia, Estats Units. Tot i que el nombre d'empleats és classificat oficialment, s'estima que el Projecte podria comptar amb aproximadament 20.000 treballadors, i encara que el pressupost també és classificat s'estima en uns 10.000 milions de Dòlars EU. estimado en 20.000 El nom és un criptònim de l'Agència Central d'Intel·ligència (CIA) en el qual el dígraf "MK" representa a projecte d'Equip de Serveis Tècnics de la CIA a les dècades dels 50 i els 60.
El Projecte involucrava l'ús de bioquímics a les investigacions amb éssers humans.
| « | Un procediment especial anomenat MKDELTA, fou dissenyat per a controlar el material (humà) del Projecte Mk Ultra. Aquest material fou usat en un gran nombre d'ocasions. Perquè els arxius del Mk Ultra foren destruïts (per Sidney Gottlieb) és impossible reconstruir l'ús operacional del Mk Ultra en altres països, pero es deixà establert que començà l'any 1953, i, possiblement, tan aviat com el 1950 | » |
| — Report del Comitè Church (Llibre I, Capítol XVII) |||
| « | Les drogues psicotròpiques són usades primàriament com ajuda als interrogatoris, però als subjectes dels projectes Mk Ultra/MKDELTA poden ser usats per a amenaçar, desacreditar o inhabilitar. | » |
| — Report del Comitè Church (Llibre I, Capítol XVII) |||

## Referències

* ↑ «CIA Frequently Asked Questions». cia.gov, 28-07-2006. Arxivat de l'original el 2019-05-01. [Consulta: 4 abril 2008].
* ↑ «Public affairs FAQ». cia.gov, 28-07-2006. Arxivat de l'original el 2019-05-01. [Consulta: 4 juliol 2008]. Aunque fue público muchos años a finales de los noventa. En 1997 se estimaba entre 26.600 millones de $ y en 1998 de 26.700 M de $
* ↑ Crile, George. Charlie Wilson's War. Grove Press, 2003.
* ↑ Kopel, Dave. «CIA Budget: An Unnecessary Secret», 28-07-1997. Arxivat de l'original el 23 de novembre de 2015. [Consulta: 15 abril 2007].
* ↑ «Cloak Over the CIA Budget», 29-11-1999. [Consulta: 4 juliol 2008].
* ↑ Intelligence Budget
* ↑ Estabrooks, G.H. Hypnosis comes of age. Science Digest, 44-50, April 1971
* ↑ Gillmor, D. I Swear By Apollo. Dr. Ewen Cameron and the CIA-Brainwashing Experiments. Montreal: Eden press, 1987.
* ↑ Scheflin, A.W., & Opton, E.M. The Mind manipulators. New York: Paddington Press, 1978.
* ↑ Thomas, G. Journey into Madness. The Secret Story of Secret CIA Mind Control and Medical Abuse. New York: Bantam, 1989 (paperback 1990).
* ↑ Weinstein, H. Psychiatry and the CIA: Victims of Mind Control. Washington, DC: American Psychiatric Press, 1990.
# Arman Paixikian

Arman Paixikian (en armeni: Արման Փաշիկյան), nascut el 28 de juliol de 1987, és un jugador d'escacs armeni, que té el títol de Gran Mestre des de 2007. Està casat amb la Gran Mestre Femení Maria Kursova.
A la llista d'Elo de la FIDE del novembre de 2021, hi tenia un Elo de 2606 punts, cosa que en feia el jugador número 11 (en actiu) d'Armènia, i el 212è millor jugador del rànquing mundial. El seu màxim Elo va ser de 2663 punts, a la llista del setembre de 2009 (posició 70 al rànquing mundial).

## Resultats destacats en competició

El 2006 fou subcampió d'Armènia i el 2009 guanyà el Campionat d'Armènia. El 2010 fou 4-10è en el Campionat d'Europa de 2010 amb 8 punts (el campió fou Ian Nepómniasxi), aquest resultat li valgué per a la participació de la Copa del Món de 2011 on foun eliminat a la primera ronda per Radosław Wojtaszek.
El desembre de 2015 fou 2-10è (tercer en el desempat) de l'Al Ain Classic amb 6½ punts de 9 (els campió fou Wang Hao).

### Participació en olimpíades d'escacs

Paixikian ha participat, representant Armènia, en l'Olimpíada d'escacs de 2010 amb un resultat de (+4 =6 –1), per un 63,6% de la puntuació, amb una performance de 2664.

## Referències

* 1 2 «Nota biogràfica d'Arman Paixikian» (en anglès). Chessgames.com. [Consulta: 23 desembre 2015].
* ↑ «"Rànquing d'escaquistes per federació: Armènia"» (en anglès). lloc web de la FIDE. [Consulta: 2 novembre 2021].
* ↑ Posició al rànquing mundial i evolució Elo d'Arman Paixikian «benoni.de». Arxivat de l'original el 24 de desembre 2015. [Consulta: 23 desembre 2015]. (alemany)
* ↑ «11th European Individual Chess Championship». chess-results.com. [Consulta: 6 novembre 2015].
* ↑ «4th Al Ain Chess Classic 2015». http://theweekinchess.com. Arxivat de l'original el 26 de desembre 2015. [Consulta: 1r gener 2016]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Paràbola del comptador del cost

La paràbola del comptador del cost és una paràbola escrita a l'Evangeli segons Lluc. Aborda els temes de la reflexió, de la renúncia i del perdó.

## Text

Evangeli segons Lluc capítol 14, versicles 26 a 33:
28 »¿Qui de vosaltres, si vol construir una torre, no s'asseu primer a calcular-ne les despeses i veure si té recursos per a acabar-la? 29 Altrament, si posava els fonaments i no podia acabar l'obra, tots els qui ho veurien començarien a burlar-se d'ell 30 dient: "Aquest home va començar a construir però no ha pogut acabar."
31 »O bé, quin rei, si va a la guerra a lluitar amb un altre rei, no s'asseu primer a decidir si amb deu mil homes pot fer front al qui ve contra ell amb vint mil? 32 I si veu que no pot, enviarà una ambaixada a demanar la pau quan l'altre encara és lluny.
33 »Així, doncs, el qui de vosaltres no renuncia a tots els seus béns no pot ser deixeble meu.

## Interpretació

El doctor de l'Església Gregori el Gran consagra la seva homilia 37 a aquest passatge de la Bíblia. Defineix el seu discurs « Les condicions per ser deixeble » Si la nostra ànima estima la naturalesa i l'abundància que li és promesa al cel, farà bon servei de tot el que posseeix en aquesta terra » diu Gregori el Gran. « Però només es pot arribar a aquests grans guardons després de grans i laborioses proves. Hem de fer precedir totes les nostres accions d'un esforç de reflexió. Eixugueu amb les vostres llàgrimes les taques dels vostres pecats; esborreu-los per les almoines; expieu-los pel sant sacrifici » El sant conclou dient que cal posar la seva esperança en el Redemptor i no en els béns materials.
El dominicà Jean Tauler precisa pel que respecta a portar la seva creu, pel que fa a renunciar : « És doncs just que practiquem la plena renúncia per adquirir el pur bé que és Déu, i que així seguíem el nostre Cap ». Per a ell cal saber perdre-ho tot per Déu, i a més sofrir.

## Referències

* ↑ «Lc 14 - BIBLIJA.net - La Bíblia a Internet». [Consulta: 19 febrer 2020].
* ↑ Homilies sobre els Evangelis de Grégoire le Grand a les edicions Sainte-Madeleine, homilia 27: pàgines 502 i següents
Paràboles de Jesús del Nou Testament :
# Hanny Kellner

Hanny Kellner (Viena, Imperi Austrohongarès, 31 d'octubre de 1892 – ?) va ser una saltadora austríaca que va competir a començaments del segle xx.
El 1912 disputà la prova de palanca de 10 metres del programa de salts, on quedà eliminada en la primera ronda.

## Referències

* ↑ «Hanny Kellner Olympic Results». sports-reference.com. Arxivat de l'original el 19 de maig 2011. [Consulta: 24 juny 2017].
# Milan Čuda

Milan Čuda (Praga, 22 de setembre de 1939) és un ex-jugador de voleibol txec que va competir sota bandera txecoslovaca durant la dècada de 1960.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol. A nivell de clubs jugà al RH Praha, amb qui guanyà la lliga de 1966, i el Škoda České Budějovice, amb qui guanyà la Copa de 1972. Entre 1980 i 1992 exercí d'entrenador i posteriorment ocupà diversos càrrecs directius al České Budějovice i a la Federació Txeca de Voleibol.

## Referències

* ↑ «Milan Čuda Olympic Results». sports-reference.com. Arxivat de l'original el 18 d’abril 2020. [Consulta: 25 setembre 2019].
* ↑ «Čuda Milan». cvf.cz. [Consulta: 15 setembre 2019].